JOHTAJUUS JA SUURUUS
Isä, kiitos Sanasi voimasta. Uskon, että se puhuu ihmisille tänään.
Innoittakoon se meitä toteuttamaan kutsuasi. Jeesuksen nimessä, aamen.
Mikä mahtaa olla Herran tahto sinulle?
Olla nöyrä Herran palvelija? Vai olla suuri johtaja?
Sulkevatko ne toisensa pois vai voitko olla molempia?
Jeesus puhui sekä suuresta johtajuudesta että palvelemisesta.
Saarnani aihe on johtajuus ja suuruus.
Tilanne oli tämä. Matt. 20:20―28 -
"Silloin Sebedeuksen poikain äiti tuli poikineen hänen tykönsä -
ja kumarsi häntä, aikoen anoa häneltä jotakin. Niin hän sanoi vaimolle: -
'Mitä tahdot?' Tämä sanoi hänelle: -
'Sano, että nämä minun kaksi poikaani saavat istua, -
toinen sinun oikealla ja toinen vasemmalla puolellasi, -
sinun valtakunnassasi'. Mutta Jeesus vastasi ja sanoi: 'Te ette tiedä, -
mitä anotte. Voitteko juoda sen maljan, jonka minä olen juova?'
He sanoivat hänelle: 'Voimme'. Hän sanoi heille: -
'Minun maljani te tosin juotte, mutta minun oikealla -
ja vasemmalla puolellani istuminen ei ole minun annettavissani, -
vaan se annetaan niille, joille minun Isäni on sen valmistanut'.
Kun ne kymmenen sen kuulivat, -
närkästyivät he näihin kahteen veljekseen. Mutta Jeesus kutsui -
heidät tykönsä ja sanoi: 'Te tiedätte, että kansojen ruhtinaat herroina -
niitä hallitsevat, ja että mahtavat käyttävät valtaansa niitä kohtaan.
Näin älköön olko teillä keskenänne, vaan joka teidän keskuudessanne -
tahtoo suureksi tulla, se olkoon teidän palvelijanne, -
ja joka teidän keskuudessanne tahtoo olla ensimmäinen, -
se olkoon teidän orjanne; -
niinkuin ei Ihmisen Poikakaan tullut palveltavaksi, vaan palvelemaan -
ja antamaan henkensä lunnaiksi monen edestä.'"
Seurakuntamme alkuaikoina, jolloin olin kolmikymppinen, -
tänne tuli eräs pariskunta.
He olivat menestyneet liike-elämässä, mutta heihin liittyi muutakin.
Heillä oli suuri henki ja suuri sydän. He halusivat nähdä asiat tavalla, -
joka oli vapauttava ja voimaannuttava kaltaiselleni nuorelle pastorille.
Rukoilin, että Jumala antaisi meille enemmän heidän kaltaisiaan.
Menestyviä ihmisiä, jotka haluavat kaiken lisäksi -
varustaa ja valtuuttaa muita. Halusin lisää sellaisia ihmisiä.
Koin selvästi, että Pyhä Henki sanoi: -
"Älä odota, että he kävelevät ovesta sisään. Saat kasvattaa heidät."
Eli minun piti sitoutua pitkäjänteisesti ihmisten elämän rakentamiseen -
uskoen, että heissä oleva suuruus tulisi heissä esiin ajan myötä.
Jeesus sanoi, että sen, joka haluaa suureksi, on opittava palvelemaan.
Sanoiko Hän, ettei meidän pitäisi olla suuria vai opettiko Hän suuruudesta?
Hän puhui maailman tavasta, jossa herrat hallitsevat alamaisiaan.
Jeesus osoittaa toisen tien. Haluan pastorina nähdä, -
että ihmisissä oleva potentiaali tulee esiin ja he täyttävät kutsunsa.
Se voi olla palvelutyössä, liike-elämässä tai millä tahansa -
yhteiskuntaelämän osa-alueella, vaikka taiteen tai viihteen alalla.
Tai jonkun kutsu voi olla teknologian ja tietotekniikan alalla.
En usko siihen, että vain selviätte, uskon, että Jumala haluaa tehdä -
jotain suurta ja voimakasta kauttanne. En häpeä rohkaista teitä -
olemaan suuria, näkemään suuruutta itsessänne ja nousemaan esiin.
Suuruuteen ja palvelemiseen liittyy myös uskonnollista opetusta, -
jonka mukaan suuruuden tavoittelu, Jumalan kutsun eläminen täysillä -
tai asioiden muuttaminen olisi epäpyhää tai epähengellistä.
Monen mielestä sellainen on väärin, sillä meidät on kutsuttu palvelemaan.
Johtajuus ja palveleminen ovat lähellä toisiaan. Snl. 29:18 -
"Missä ilmoitus puuttuu, siinä kansa käy kurittomaksi".
Toisen käännöksen mukaan: "Ellei profeettoja ole, kansa villiintyy".
Tai näyn tai johdatuksen puuttuessa kansa käy välinpitämättömäksi.
Koska nuorille ei anneta seurakunnassa näkyä ja tarkoitusta, -
he elävät usein holtittomasti ja heidän potentiaalinsa kuolee.
He eivät toteuta Jumalan kutsua vaan kulkevat omaa tietään.
Haluan, että seurakuntamme on sellainen seurakunta, -
jossa ihmisiä rohkaistaan tekemään suuria Jumalalle.
Jumala voi tehdä elämässäsi suuria niiden pienten siementen kautta, -
jotka Hän on sinuun kylvänyt. Jos olet urheilija, -
sinua rohkaistaan tekemään voittomaali tai ratkaiseva heitto.
Sinua rohkaistaan juoksemaan täysillä ja tavoittelemaan kultaa.
Kukaan ei lähde liike-elämään epäonnistuakseen.
Seurakunnassa vähään tyytymisestä, Herran palvelemisesta nöyrästi -
ja osansa hyväksymisestä on kuitenkin tehty hengellinen hyve.
Eletään niin, että voimme todella tuottaa Jumalalle kunniaa.
Haluan rohkaista teitä ajattelemaan suuremmin ja laajemmin.
Älkää jääkö ansaan sellaiseen ajatteluun, joka pienentää -
Jumalan mahdollisuuksia. Vihollinen haluaa seurakunnan vetäytyvän.
Astutaan siis eteenpäin, eletään täysillä Jumalalle niin, -
että kun katsomme taaksepäin, voimme todeta tyytyväisinä, -
että edes yritimme käyttää vähäisiäkin resurssejamme Jumalan kunniaksi.
Jos onnistun rohkaisemaan ja auttamaan ihmisiä edes vähän, -
toteutan Jumalan kutsua. Näin minä palvelen ihmisiä.
Palvelen käyttämällä kaikki Jumalan minulle antamat tilaisuudet -
johtajana ja pastorina rohkaista muita ihmisiä olemaan kaikkea sitä, -
mihin Jumala on heidät kutsunut. Kuulkaa, mitä Jeesus sanoi -
palvelemisesta ja suuruudesta jakeissa Matt. 9:37―38 -
"Silloin hän sanoi opetuslapsillensa: 'Eloa on paljon...'"
Mahdollisuuksia siis riittää, mutta ongelma on se, -
että palvelijoita, työmiehiä, on vähän. "...Rukoilkaa siis elon Herraa, -
että hän lähettäisi työmiehiä elonkorjuuseensa."
Suunnilleen samaan aikaan Jeesus myös kehotti opetuslapsia -
nostamaan katseensa pelloille, jotka ovat valmiita sadonkorjuuseen.
Vihollinen haluaa, että pidämme katseemme maassa, -
mutta nostetaan katseemme, jotta näkisimme valmiit pellot.
Jeesus, suurin koskaan elänyt johtaja, haastaa tuon ajattelun -
ja rohkaisee ihmisiä nostamaan katseensa ja näkemään pellot -
uskoen, että he pystyvät löytämään työmiehiä ja palvelijoita, -
jotka asettavat Jumalan suunnitelman etusijalle.
Pidän siitä, että jos luomme hyvän johtajuuskulttuurin, -
saamme hyvän palvelukulttuurinkin.
Moni sanoo, ettei meidän pitäisi haluta suuria ja vahvoja johtajia, -
vaan kaikkien pitäisi olla palvelijoita. Tuosta asetelmasta puuttuu jotain: -
todellinen palvelijan asenne. Sieltä puuttuu työmiehiä.
On hassua, että suuri johtajuus synnyttää myös suuria palvelijoita.
Johtajuus vetää palvelemista puoleensa. Jeesus sanoi, -
että on toinen tie suuruuteen. Se kulkee palvelijan asenteen kautta.
Jakeissa Matt. 20:21―22 veljesten äiti pyysi Jeesukselta: -
"Sano, että nämä minun kaksi poikaani saavat istua, -
toinen sinun oikealla ja toinen vasemmalla puolellasi, -
sinun valtakunnassasi". Jeesus vastasi hänelle: -
"Te ette tiedä, mitä anotte. Voitteko juoda sen maljan, -
jonka minä olen juova?" Veljekset sanoivat: "Voimme".
Lentokoneessakin joku saattaa katsoa eturivin paikkoja ja ajatella, -
että haluaisi istua siellä, kunnes saa tietää, mitä ne maksavat.
Veljekset halusivat Jeesuksen viereen, mutta Jeesus kysyi, -
ymmärsivätkö he, mitä se maksaisi. Moni haluaisi olla kuin joku toinen -
ja saada samat siunaukset tai mahdollisuudet kuin hän, -
muttei halua kuullakaan niiden vaatimasta hinnasta.
Joskus vaaditaan uhrauksia. Jos emme ole valmiita palvelemaan, -
vaan haluamme olla palveltavina, ne ovet eivät avaudukaan, -
jotka Jumala haluaisi meille avata. Haluatko todella sen paineen, -
vastustuksen tai haasteet? Oletko varma, että haluat ne?
Toivon niin, koska se on sen arvoista, jos kunnioitat Jumalaa ja uskot, -
että Hän täyttää ne odotukset, jotka on varastoinut sinuun.
Veljekset yrittivät siis keplotella itsensä parempaan asemaan.
Jakeessa 24 puhutaan muista opetuslapsista.
"Kun ne kymmenen sen kuulivat, -
närkästyivät he näihin kahteen veljekseen."
Miksi? Järkyttikö heitä se, että veljekset halusivat nuo paikat?
Ehkä hekin halusivat sinne ja pelkäsivät menettävänsä paikkansa.
Kaikki kilpailivat pääsystä huipulle Jeesuksen luo.
Tällaiselle porukalle Jeesus puhui.
Monissa kirkkokunnissa on samanlainen meininki.
Jopa seurakuntaelämässä näkyy politikointi ja lihallisuus.
Kirkkokunnat katsovat toisiaan epäilevästi, koska toinen kirkko -
näyttää saavan enemmän siunauksia.
Toivottavasti osaan sanoa tämän armollisesti. Rehellisesti sanottuna -
rakastan sitä, ettei tällainen ajattelu ja henki ole lainkaan tyypillistä -
meidän seurakuntamme toimintakulttuurissa.
En usko, että se on mikään sattuma. Jeesus sanoi jakeissa 26―27: -
"Näin älköön olko teillä keskenänne, vaan joka teidän keskuudessanne -
tahtoo suureksi tulla, se olkoon teidän palvelijanne..."
Sanooko Jeesus tässä, ettei meidän tulisi haluta olla suuria?
Vai opettaako Hän, kuinka tulla suureksi?
Minä pastorina haluan, että teissä oleva suuruus saa toteutua.
Jeesus sanoi, ettei halua meidän tekevän sitä maailman tavalla, -
jonka Hän kuvaa jakeessa 25: -
"Te tiedätte, että kansojen ruhtinaat herroina niitä hallitsevat..."
He hallitsevat asemansa heille antaman arvovallan avulla.
Tässä Herra puhuu palvelemisesta, palvelijoista, jotka haluavat herroiksi.
"...ja että mahtavat käyttävät valtaansa niitä kohtaan."
Tämä on täysin erilainen malli kuin se, mihin Jeesus ihmisiä rohkaisi.
Ihmiset haluavat hallita ja olla suuria herroja.
Pietari puhui samasta asiasta jakeissa 1. Piet. 5:1―3.
"Vanhimpia teidän joukossanne minä siis kehoitan, minä, -
joka myös olen vanhin ja Kristuksen kärsimysten todistaja -
ja osallinen myös siihen kirkkauteen, joka vastedes on ilmestyvä: -
kaitkaa teille uskottua Jumalan laumaa, ei pakosta, -
vaan vapaaehtoisesti, Jumalan tahdon mukaan, -
ei häpeällisen voiton tähden, vaan sydämen halusta, -
ei herroina halliten niitä, jotka ovat teidän osallenne tulleet, -
vaan ollen laumalle esikuvina". Pietari sanoo: Jos haluatte johtaa, -
olkaa esikuvia ihmisille. Älkää johtako pakosta tai voimalla, -
älkää tavoitelko häpeällistä voittoa eli asettako itseänne keskipisteeksi.
Älkää hallitko ihmisiä herroina, vaan olkaa alttiita esikuvia.
Ensimmäiseksi hän käskee vanhinten paimentaa laumaansa.
Hän puhuu seurakunnan hengellisille johtajille.
Jeesus sanoo: "Lampaani kuulevat ääneni ja seuraavat minua."
Kaitse laumaasi johtajana. Elä johtajana.
Kasvata lapsesi johtajana. Siten innoitat heitä kohti suuruutta.
Anna heille näky ja sano, että he pysyvät mihin vain.
Joku voi sanoa, ettei halua herättää heissä väärää toivoa, -
mutta anna heille edes jotain toivoa. Jos heillä on näky, -
Jumala voi kylvää heihin suuruuden siemenen ja tehdä sitä kautta hyvää.
Jos heille ei anna näkyä, he käyvät villeiksi ja kurittomiksi, -
ja Jumalan mahdollisuudet heissä kuolevat.
En tuomitse ihmisiä heidän lastensa perusteella.
Aikuiset lapset tekevät päätöksensä, eikä niistä pidä kantaa syyllisyyttä.
Uskon kuitenkin, että vanhemmat voivat rakentaa lapsiinsa suuruutta -
ja luottaa siihen, että Jumalan suunnitelma heitä kohtaan on paras.
Inhoan sitä, että uskonto yrittää saada ihmiset perääntymään -
sen sijaan, että he astuisivat eteenpäin ja tavoittelisivat suuria -
Raamatun mukaisella tavalla haluten toteuttaa Jumalan kutsua, -
ei väellä tai voimalla eikä käyttämällä titteleitä hyväkseen.
Luonnollista arvovaltaa käyttämällä et rakenna Jumalan suunnitelmaa.
Elä sen sijaan esikuvana muille ja käytä kaikki tilaisuudet -
kaikilla elämänalueilla. Tee se palvelijan asenteella, ei niin, -
että muiden tulisi palvella sinua. Olipa areenasi suuri tai pieni, -
käytä sitä Jumalan kunniaksi ja palvele ihmisiä ympärilläsi, -
niin saat nähdä, että Jumala nostaa esiin suuruuden sinussa.
Älä hallitse herrana. Se painostaa ihmisiä, johtaminen taas innostaa.
Herrana hallitseminen painostaa lapsiasi, johtaminen innostaa heitä.
Johtaminen rakentuu uskottavuuden, ei luonnollisen auktoriteetin varaan.
Hallitseminen saa ihmisissä aikaan pelkoa ja pakottamista, -
johtaminen taas intoa, inspiraatiota ja halua tulla itsekin -
johtajan kaltaiseksi jonain päivänä, -
koska he näkevät, mitä ovia aukeaa, kun asettaa Jumalan ykköseksi.
Hallitsija tietää, miten asiat tehdään, johtaja näyttää, miten ne tehdään.
Hallitseminen rakentuu luonnollisen aseman ja tekojen varaan.
"Minä määrään, koska olen isänne tai pomonne."
Johtaminen perustuu siihen, kuka olet ja mitä Jeesus saa tehdä sinussa.
Toimimme täysin eri hengessä, jos näemme palvelemisen voiman -
ja uskomme, että Jumala voi käyttää meitä.
Daavid ja Saul. Kaksi kuningasta, kaksi hyvin erilaista elämäntarinaa.
Saul oli voideltu kuninkaaksi, ja hänellä oli kaikki puolellaan.
Raamattu ylistää hänen kykyjään ja komeaa ulkomuotoaan, -
mutta hän oli sisäisesti pieni. Niinpä koitti päivä, -
jolloin Daavid, nuori paimenpoika, tappoi karhun ja leijonan lisäksi -
myös jättiläisen, ja Saul kuuli ihmisten laulavan kaduilla: -
"Saul voitti tuhat..." Tästä Saul piti, mutta seuraava säe kuului: -
"...mutta Daavid kymmenen tuhatta". Saul vihasi tätä kohtaa.
Hän ei ollut tyytyväinen. Hän oli kuningas, jolla oli kaikki valta.
Daavidin nimiin pantiin enemmän kuin Saulin. 1. Sam. 18:8―9 -
"Silloin Saul vihastui kovin, sillä hän pani sen puheen pahakseen, -
ja hän sanoi: 'Daavidille he antavat kymmenen tuhatta -
ja minulle he antavat tuhat; nyt puuttuu häneltä enää vain kuninkuus".
Saulilla oli voitelu. Jumalan käsi oli hänen yllään.
Entä jos Saulilla olisikin ollut toisenlainen asenne?
Jos hän olisikin ajatellut: "Herra, annoit minun johtaa tuhansia.
Nyt sain nostaa esiin nuoren miehen, joka johtaa kymmeniä tuhansia."
Voisin toimia pastorina, johtajana, pomona ja isänä -
omasta epävarmuudestani luonnollisesta auktoriteetistani käsin.
Voisin pitää kynsin hampain kiinni asemastani ja tittelistäni.
Jos teen niin ja suutun muiden saamista siunauksista, olen kuin Saul.
Miksi saan vain tuhansia, en kymmeniä tuhansia niin kuin he?
Jos saan olla hetken Jumalan mies, kiitän Jumalaa mahdollisuudesta -
johtaa tuhansia ihmisiä. Jos minulla on edes pieni osa siinä, -
että seuraava sukupolvi johtaa kymmeniä tuhansia, se on kunnia.
Saulista sanotaan jakeessa 1. Sam. 18:9 näin: -
"Ja Saul katsoi karsain silmin Daavidia siitä päivästä alkaen."
Karsain silmin katsominen ei kuvaa puolisosi kauniita silmiä, -
vaan aivan toisenlaista katsetta. Saul karsasti Daavidia.
Kuinka tämä julkesi esiintyä kymmenien tuhansien edessä, -
kun Saul itse johti vain tuhansia? Tämä muistuttaa Jeesuksen vertausta.
Jeesus kertoi miehestä, jolla oli paljon maata ja viinitarha.
Oli sadonkorjuun aika, ja mies palkkasi koko päivän miehiä työhön.
Osa aloitti viideltä iltapäivällä ja työskenteli vain tunnin.
Hyvänä johtajana mies halusi siunata heitäkin -
ja maksoi heille palkan koko päivältä, mutta kaikki eivät olleet tyytyväisiä.
Koko päivän työskennelleet valittivat.
Mies sanoi heille: "Enkö saa tehdä omallani, mitä tahdon?
Vai onko silmäsi nurja sentähden, että minä olen hyvä?"
Sama asia. Pienuudestaan käsin he katsoivat miestä karsain silmin.
Muiden menestys ja siunaukset hallitsevat ihmisiä.
He suuttuvat niistä, koska heidän elämänsä perustus on väärä.
Jos rakennat luonnollisten kykyjesi varaan ja epävarmuus ottaa vallan, -
et koskaan toteuta Jumalan tahtoa.
Saulista kerrotaan jakeessa 1. Sam. 15:12 "Saul on mennyt -
Karmeliin ja pystyttänyt sinne itsellensä muistomerkin..."
Jos elät itseäsi varten, et saavuta Jumalan tarkoittamaa suuruutta.
Jos taas olet ympärilläsi olevien ihmisten palveluksessa -
ja käytät mahdollisuutesi heidän hyväkseen, Jumala siunaa sinua.
Rohkaisen sinua olemaan perheesi ja ystäviesi parissa -
Jumalan tahdon mukainen johtaja.
Jumala on suunnitellut sinut tiettyä tarkoitusta silmällä pitäen.
Suuressa mittakaavassa rakennat Jumalan suunnitelmaa elämääsi.
Hän voi käyttää pienuuttasikin ja tehdä jotain suurta elämässäsi.
Jeesus kutsui opetuslapsia suuruuteen ja sanoi, -
että se, joka tahtoo tulla suureksi, olkoon toisten palvelija.
Sanoiko Hän: "Älkää olko suuria?" Hän sanoi Pietarille: -
"Nimesi tarkoittaa kalliota. Käytän sinua seurakuntani rakentamiseen."
Tarkoittiko Hän: "Saat puuhailla jotain pientä ja merkityksetöntä", -
vai: "Tulet olemaan ensimmäinen monien joukossa ja rakentamaan -
suurta seurakuntaani rinnallani"? Jeesus innoitti häntä suuruuteen.
Vertauksen maanomistajalla oli suuri sydän ja hieno asenne.
Hän siunasi ihmisiä, jotka tekivät töitä tunnin, koko päivän palkalla.
Jeesus sanoi seuraajilleen: "teen teistä ihmisten kalastajia".
Joidenkin ihmisten asenne johtajuuteen rikkoo ihmisiä, -
Jeesus taas teki ihmisistä jotain. Ollaan mekin sellaisia.
Tartutaan Jumalan mahdollisuuksiin ja sitoudutaan suuruuteen.
Mitä Jeesus siis sanoi? "Jos haluat olla suuri, opettele palvelemaan.
Eihän Ihmisen Poikakaan tullut palveltavaksi, vaan palvelemaan."
Tämä tapahtui Matteuksen evankeliumin luvussa 20.
Luvussa 21 Jeesus ratsasti Jerusalemiin voittokulkueessa.
Ihmiset kumarsivat, heiluttivat palmunoksia ja lauloivat ylistystä.
Hän tarvitsi aasin. Hakiko Hän sen itse, koska ei tullut palveltavaksi?
Ei, Hän lähetti kaksi opetuslasta läheiseen kylään hakemaan aasin, -
koska Herra tarvitsi sitä. Miten niin Hän ei tullut palveltavaksi?
Kaikki Jeesuksen elämässä oli Isän tahdon palvelemista, -
jopa ristinkuolemaan asti. Jeesus palveli sillä, -
mitä Hänen edessään oli. Palvelu ei ole johtajuuden hylkäämistä.
Jos johtajalla on palvelijan sydän, hän kunnioittaa ihmisiä ympärillään -
ja heidän perheitään, eikä vain määräile heitä arvovaltansa turvin.
Hänellä on toisenlainen asenne. Hän palvelee sillä, mitä hänellä on.
Jos saarnaisin vain tarpeistani ja siitä, mitä haluan teidän tekevän -
seurakuntani rakentamiseksi, se ei olisi palvelemista, -
mutta jos rohkaisen teitä täyttämään Jumalan kutsun, palvelen Häntä -
ja toteutan kutsuani. Älä hylkää johtajuutta, vaan astu esiin, -
mutta säilytä palvelijan asenne. Pidä Jumalan suunnitelma etusijalla, -
niin Hän tekee suuria. Jos haluat tulla suureksi, opettele palvelemaan.
Jeesus ei tullut palveltavaksi, vaan palvelemaan, ja sitä hän tekikin.
Hän palveli ihmisiä parantamalla, tekemällä ihmeitä, opettamalla -
ja nostamalla heidän silmänsä näkemään kypsän sadon pelloilla.
Koko Hänen elämänsä rakentui ihmisten ympärille, joita Hän palveli.
Niin minä rohkaisen sinuakin elämään.
1,5 vuotta olen vuodattanut sydäntäni kirjaan Live, Love, Lead.
Toivon, että matkani ja avoimuuteni rohkaisevat sinua omalla matkallasi.
Kirjassa on minusta ja johtajuudesta tarinoita, joita harva on kuullut ennen.
Olen huomannut, että suuri elämä kätkeytyy joskus vaikealle polulle, -
mutta suurinta Opasta seuraamalla meillä on upea tulevaisuus.
Rukoilen, että jokainen kirjan lukija löytää sen sivuilta -
raamatullisia totuuksia yhdistettynä arkisiin asioihin.
Rukoilen, että he heräisivät haaveilemaan suuria -
ja luottamaan Häneen, jolla on tulevaisuus käsissään.
"Live, Love, Lead" on saatavilla myös e- ja äänikirjana.
Olen iloinen, että katsoit ohjelman. Meistä on todella hienoa, -
että kaukanakin asuvat ihmiset käyttävät aikaa sen katsomiseen.
Toivomme, että saatte siitä jotain ja rukoilemme puolestanne.
Muistakaa, että paras on vielä edessä!
Odotan Sanaasi, Herra
Siinä Henkesi puhuu -
tuoden elämää uupuneelle sielulleni -
ja sydämeni syvyyksiin
Jeesus
Jeesus...
Suomennos: Anni Lähteenmäki